لون سروائیور(فلم)

لون سروائیور  جس کے لغوی معنی ہیں۔ 'تنہا مہم جو' ہالی ووڈ میں 2013ء میں بننے والی مووی ہے۔
فلم کا موضوع افغانستان میں امریکی فوجیوں اور افغانی طالبان کی لڑائی کے بارے میں ہے ۔

 پس منظر 
فلم کی کہانی کا ماخذ ایک حقیقی واقعہ ہے اور وہ ہے مشن ریڈ ونگ جس کا اردو مفہوم "مہم سرخ پَر " ہے۔ اس مہم پر کل چار افراد گئے تھے جن کا مقصد افغان طالبان لیڈر احمد شاہ کو ٹھکانے لگانا تھا۔ مہم کے آخر میں ٹیم کا ایک فرد مارکوس لٹرل زندہ بچا تھا ۔

تصغیر|وسط|آپریشن ریڈ ونگ پر جانے سے پہلے مہم میں شامل فوجیوں کا گروپ فوٹو

 کہانی 
افغانستان میں بگرام ایئر بیس پر افغان طالبان رہنما "احمد شاہ" کو مارنے کے لیے ایک مشن ترتیب دیا جاتا ہے۔ مہم کے دوران اپنے ٹارگٹ کے نزدیک ہونے کے باوجود وہ لوگ اسے مار نہیں پاتے، بلکہ الٹا طالبان ان پر حاوی ہونے لگتے ہیں۔ لڑتے بھڑتے مرتے کٹتے ان میں سے صرف ایک سپاہی مارکوس لوٹرل بچتا ہے اور وہ ایک گاؤں میں پناہ لیتا ہے۔ جہاں اس گاؤں کا ایک فرد محمد گلاب اس کی نہ صرف مدد کرتا ہے بلکہ طالبان سے بچانے کے لیے اپنی جا ن پر کھیل جاتا ہے۔

 حاصل کلام 
فلم کی کہانی میں بہ ظاہر تو دو اقوام کی برائیوں کو دکھایا ہی گیا ہے مگر فلم کا بنیادی نکتہ دو مختلف قوموں کے اچھائی کو بھی نمایاں کرنا ہے۔ جیسے کہ مہم کے شروع میں جب وہ ٹیم کے لوگ کسی مقامی گدڑیئے کی نظروں میں آجاتے ہیں تو ٹیم میں سے اکثر کا خیال ہوتا ہے کہ اپنی مہم کو بچانے کے لیے ان گدڑیوں کو مار دینا چاہیے۔ مگر ہیرو مارکوس اپنے مثبت خیالات اور انسان دوست رویے کی وجہ سے ان کو چھوڑ دینے پر زور دیتا ہے۔ وہی گدڑیے ان سے آزادی پا کر فورا طالبان کو خبر کر دیتے ہیں جس کے نتیجے میں پوری ٹیم خطرے کی زد میں آجاتی ہے۔ اور بعد میں تین افراد مارے بھی جاتے ہیں۔ اس طرح ایک امریکی کے بے غرض انسانی ہمدردی کو دکھایا گیا ہے۔
دوسری طرف اسی طرح پشتون ولی کی صورت میں بھی صدیوں پرانی افغان مہمان نوازی اور انسانیت پر جان قربان کردینے کے جذبے کو نمایاں کیا گا ہے جب مارکوس اس کے گاؤں میں پناہ لیتا ہے اور توقع کے مطابق طالبان اسے اٹھانے آدھمکتے ہیں۔ ایسے موقعے پر محمد گلاب طالبان سے لڑائی مول لیتا ہے مگر نہتے اور زخمی امریکی فوجی مارکوس کو بچانے کے لیے اپنی اور اپنے قبیلے کی جان کو داؤ پر لگا دیتا ہے ۔

 اعزازات 
فلم کئی ایوارڈز کے نامزد ہوئی اور کئی ایوارڈ حاصل بھی کیے ۔
 نامزدگی 
 86 ویں اکیڈمی ایوارڈ برائے بہترین صوتی تدوین
 86 ویں اکیڈمی ایوارڈ برائے بہترین صوتی اثرات
 Cinema Audio Society Awards
 Motion Picture Sound Editors Golden Reel Awards
 18th Satellite Awards
 Writers Guild of America Awards
 40th Saturn Awards
 2014 Teen Choice Awards

 حاصل کردہ 
 2013 Las Vegas Film Critics Society Awards
 19th Critics' Choice Awards برائے بہترین ایکشن فلم
 19th Critics' Choice Awards برائے بہترین ایکشن فلم اداکار
 20th Screen Actors Guild Awards برائے Best Stunt Ensemble in a Motion Picture

 بیرونی روابط 

 آفیشل ویب گاہ

 حوالہ جات 

زمرہ:2005ء میں سیٹ فلمیں
زمرہ:2010ء کی دہائی کی جنگی فلمیں
زمرہ:2013ء کی فلمیں
زمرہ:2013ء کی ڈراما فلمیں
زمرہ:افغانستان میں سیٹ فلمیں
زمرہ:امریکی جنگی فلمیں
زمرہ:انگریزی زبان کی فلمیں
زمرہ:عسکری فلم
زمرہ:یونیورسل پکچرز کی فلمیں
زمرہ:نیو میکسیکو میں عکس بند فلمیں
زمرہ:2010ء کی دہائی کی انگریزی زبان کی فلمیں
زمرہ:2010ء کی دہائی کی امریکی فلمیں
زمرہ:آسمان میں دھماکے کی مرتب کردہ موسیقی پر مشتمل فلمیں
زمرہ:اسٹیو جبلونسکی کی مرتب کردہ موسیقی پر مشتمل فلمیں
زمرہ:امریکی فلمیں
زمرہ:2010ء کی دہائی کی ایکشن فلمیں
زمرہ:برطانوی جنگی فلمیں
زمرہ:امریکی ناولوں پر مبنی فلمیں
زمرہ:جنگلوں میں سیٹ فلمیں
زمرہ:حقیقی واقعات پر مبنی فلمیں
زمرہ:جنگی فلمیں
زمرہ:حقیقی واقعات پر مبنی جنگی فلمیں
زمرہ:لائنز گیٹ کینیڈا کی فلمیں